als_Latn dik_Latn sna_Latn
Tani kur numërimi i votave të rregullta po shkon drejt fundit, është qartësuar pozicionimi i partive dhe grupimeve politike, i dalë nga zgjedhjet e parakohshme të 11 qershorit.
Deri tani kur janë numëruar 96,75 për qind të votave të rregullta, koalicioni PAN, edhe pse me një rënie drastike të votave krahasuar me zgjedhjet e 2014, ka dalë i pari, me 34,15 për qind të votave të fituara.
Lëvizja Vetëvendosje, e cila ka garuar e vetme në këto zgjedhje, është fituesi më i madh i tyre, pasi ka arritur që ta rrisë elektoratin me mbi 100 për qind. Pra subjekti politik që ka të nominuar për kryeministër Albin Kurtin, ka fituar 27,01 për qind të votave.
Ndërsa, Lidhja Demokratike e Kosovës, që në këto zgjedhje ka garuar në koalicion me AKR-në e Behgjet Pacollit dhe Alternativën e Mimoza Kusarit dhe Ilir Dedës, del të jetë renditur e treta me 25,78 për qind të votave.
als_Latn als_Latn als_Latn als_Latn